Slagteri lukker Efter to år lukker slagteriet Danish Meat Company i Vrå. Det er kombinationen af et generelt vanskeligt marked og den indeværende finanskrise, der er skyld i at firmaet er gået i betalingsstandsning. Virksomheden har igennem længere tid forsøgt at skaffe nye investorer til at understøtte driften, men det er ikke lykkedes. Ingen leverance fra i dag Leverandøren af slagtesvin har derfor fået besked på ikke at levere svin til Danish Meat Company i dag. Ligeledes blev medarbejderne orienteret her til morgen. Slagteriet afholder pressemøde om betalingsstandsningen i dag kl. 14.00.

Referat:
På grund af finanskrisen må Danish Meat Company nu dreje nøglen om.